system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Receptor (biochimie).
assistant
Pentru alte utilizări ale numelui Receptor, vezi Receptor.

Receptorii sunt complexe de macromolecule reformate, specifice. Specificitatea este în raport de agoniștii endogeni fiziologici, specifici pentru fiecare receptori, numiți mediatori chimici.

Receptorii recunosc specific semnalul chimic reprezentat de anumite molecule, fapt care se datorește existenței pe suprafața receptorului a unui situs de legare, complementar chimic, electric și/sau spațial cu molecula medicamentoasă sau endogenă. 

Complexul MR se realizează prin stabilirea unor legături labile, cum ar fi: legături ionice, punți de hidrogen, forțe Van der Waals. Acest cuplu MR va iniția odată format, reacții enzimatice secvențiale în cascada, explicindu-se astfel consecințele funcționale  majore ale unor cantități foarte mici de substanță. Receptorii chimici au fost numit farmacoreceptorii, deoarece medicamentele se comporta ca agoniști sau antagoniști specifici.

Factorii care influențează receptorii
Sinteza receptorilor, degradarea lor - aceste 2 fenomene influențează numărul de receptori din organism
Biosinteza în corpul celular
Transportul și stocarea membranară
Externalizarea  (încorporarea în membrană)
Degradarea  (acestea influențează metabolismul)

Numărul si funcționalitatea receptorilor

Concentrația agoniștilor și ionilor 

Concentrația, în funcție de concentrația mai mare sau mai mică, ionii pot influența reglarea și capacitatea de legare a receptorilor. Ionul de  sodiu influențează în mod normal capacitatea de legare a receptorilor opiozi și dopaminergici, creșterea  Na+ duce la creșterea afinității pentru agoniști, iar scăderea Na+ pentru agoniști. Agoniștii și antagoniștii reglează capacitatea de reglare, însă pot influența și numărul și funcționalitatea receptorilor apți pentru legare.
Astfel apar 2 fenomene:

Fenomenul DOWN 
Fenomenul DOWN (down regulation) apare ca o măsură de apărare  a organismului în  prezența unui agonist în exces, exces care duce la o suprastimulare a receptorului.

Fenomenul "DOWN" se reglează prin:
creșterea degradării R
desensibilizarea R
internalizarea R

Fenomenul UP 
Fenomenul UP (up regulation) apare în situația de reducere a stimulării receptorului, fenomen care are loc în cazurile: absenței unui agonist sau ca urmare a blocării receptorului de către un antagonist

Mecanismele  prin  care se reglează acest fenomen sunt: 
Scăderea degradării receptorului, (prin retragerea receptorului în citoplasmă)
Sensibilizarea receptorului (prin creșterea numărului de receptori la suprafața membranei).

Efecte clinice 
Aceste mecanisme au efecte clinice de mare importanță:
Toleranța- diminuarea efectului terapeutic, mai ales după un tratament abuziv
Efectul rebound - apare la întreruperea brusca a unui tratament cu medicamente antagoniste:     propranolol (beta adrenolitic, efect- agravarea anginei pectorale)  ranitidină, famotidină, nizatidină (antihistaminice H2 efect- agravarea ulcerului  gastroduodenal)
Sindromul de abstinență - se manifesta prin simptome opuse efectelor terapeutice ale medicamentelor apare la întreruperea bruscă a unui tratament îndelungat, datorita sensibilizării receptorilor din transmisia sinaptica activatoare: întreruperea morfinomimeticelor la toxicomani.

Factori patologici 
Boli autoimune : miastenia gravis, diabet insulino-dependent, boala Grave
Boli ereditare: hipercolesterolemia ereditară, feminizarea fătului masculin, endocrinopatii.

Bibliografie
B. Alberts et all Molecular biology of the cell  2002
A. Lehninger, Biochimie generală, Editura tehnică, București 1981

Farmacologie
Biologie celulară